User:Bahai Khmer Learning

រដ្ឋបាលរបស់សាសនាបាហៃ

ព្រះបាហាអ៊ុលឡាហ៍បានទុកនូវគំរោងមួយដែលធ្វើអោយមនុស្សម្នានៅក្នុងពិភពលោកមានសាមគ្គីគ្នា ។ វាគឺត្រូវបានគេហៅថា សេចក្តីបង្គាប់ផ្នែករដ្ឋបាលរបស់ព្រះបាហាអ៊ុលឡាហ៍ (The Administrative order of Baha’u’llah) ។ គំរោងនេះគឺដើម្បីហៅនូវការចូលរួមខាងផ្នែកមូលដ្ឋាន, ជាតិ និងអន្តរជាតិនៅក្នុងសហគមន៍ពិភពលោក ។

ធម្មសភាចិត្តកៈមូលដ្ឋាន៖ នៅពេលដែលមានសាសនិកបាហៃចំនួន ៩ នាក់រឺច្រើនជាងនេះរស់នៅក្នុងតំបន់មូលដ្ឋានមួយ នោះធម្មសភាចិត្តកៈមូលដ្ឋាន (LSA) នឹងត្រូវបានគេបោះឆ្នោត ។ ការបោះឆ្នោតនេះគឺត្រូវបានគេធ្វើឡើងនៅថ្ងៃទី ២១ ខែមេសា ដែលជាថ្ងៃឈប់សម្រាកបាហៃ ។ LSA គឺត្រូវបានផ្ដល់អំណាចនៅក្នុងគំរោងរបស់ព្រះបាហាអ៊ុលឡាហ៍ដើម្បីមើលថែរក្សាកិច្ចការនៅក្នុងសហគមន៍បាហៃក្នុងមូលដ្ឋាន ។ សាសនិកបាហៃត្រូវតែគោរពនូវការសម្រេចចិត្តនៃធម្មសភាចិត្តកៈមូលដ្ឋានរបស់ពួកគេ ។ ធម្មសភាជាតិ៖ សាសនិកបាហៃនៃប្រទេសនីមួយៗបោះឆ្នោតអោយធម្មសភាជាតិ (NSA) រៀងរាល់ឆ្នាំ ។ NSA ជួយ និងណែនាំផ្លូវទៅគ្រប់ LSA ទាំងអស់នៅក្នុងប្រទេសនោះ ។ សហគមន៍ពិភពលោក៖ សមាជិកនៃធម្មសភាជាតិទាំងអស់បោះឆ្នោតរើសធម្មសភាយុត្តិធម៌សកល ...ដែលព្រះបានបង្គាប់ថាដូចជា ប្រភពនៃការល្អទាំងអស់ និងរួចផុតពីកំហុសឆ្គងទាំងអស់... ព្រះបាហាអ៊ុលឡាហ៍បានសន្យាថាធម្មសភាយុត្តិធម៌សកលគឺស្ថិតនៅក្រោមការការពារនៃព្រះជាម្ចាស់ ហើយត្រូវបានការការពារពីកំហុសឆ្គងទាំងឡាយ ។

អ្នកគាំពារ (The Guardian) ៖ លោកសូហ្គីអេហ្វិនឌី (1897-1957), ដែលជាចៅរបស់សម្ដេចអាប់ឌុលបាហា ដែលត្រូវបានតែងតាំងអោយធ្វើជាអ្នកគាំពារនៃបុព្វហេតុនៃព្រះនៅក្នុងសំបុត្របណ្ដាំរបស់សម្ដេចអាប់ឌុលបាហា ។ គាត់បានដឹកនាំបាហៃទាំងអស់, បកប្រែ និងពន្យល់ពីសំណេរពិសិដ្ឋ ហើយនិងធ្វើតាមការណែនាំរបស់ព្រះបាហាអ៊ុលឡាហ៍ និង សម្ដេចអាប់ឌុលបាហា ដោយចាប់ផ្ដើមអនុវត្តនូវសេចក្តីបង្គាប់ផ្នែករដ្ឋបាលរបស់ព្រះបាហាអ៊ុលឡាហ៍ទូទាំងពិភពលោក ។

អ្នកជំនួយនៃបុព្វហេតុរបស់ព្រះ (The hands of the Cause of God)៖ សាសនិកបាហៃខ្លះត្រូវបានតែងតាំងដោយលោកសូហ្គីអេហ្វិនឌីដើម្បីបង្រៀន និងការពារជំនឿបាហៃ ។ ពួកគេធ្វើការយ៉ាងស្និទ្ធស្នាលជាមួយនឹងផ្នែករដ្ឋបាលនៃជំនឿសាសនា និងបំរើសាសនិកបាហៃទូទាំងពិភពលោក ។

អ្នកប្រឹក្សាប្រចាំទ្វីប (The continent board of counselor)៖ ១៦ ក្រុមនៃបាហៃគឺត្រូវបានតែងតាំងដោយធម្មសភាយុត្តិធម៌សកលដើម្បីបំរើនៅក្នុងទីតាំងដែលត្រូវបានកំណត់នៅជុំវិញពិភពលោក ។ ការងាររបស់ពួកគេគឺដើម្បីបង្រៀន និងការពារបុព្វហេតុនៃព្រះ ។ ពួកគេផងដែរធ្វើការយ៉ាងស្និទ្ធស្នាលជាមួយនឹងផ្នែករដ្ឋបាលនៃជំនឿសាសនា ។

ជំនួយការអ្នកផ្ដល់ឱវាទប្រចាំទ្វីប (Auxiliary Board) ៖    បាហៃខ្លះគឺត្រូវបានតែងតាំងដោយអ្នកប្រឹក្សាដើម្បីជួយក្នុងការបង្រៀន និងការពារបុព្វហេតុសាសនាក្នុងប្រទេសរ បស់ពួកគេ ។